
JURBARKO RAJONO SAVIVALDYBĖS TARYBA


	SPRENDIMAS

	DĖL TURTO PERDAVIMO PATIKĖJIMO TEISE VIEŠAJAI ĮSTAIGAI „JURBARKO SOCIALINĖS PASLAUGOS“

	


	2026 m. rugsėjo 10 d.  Nr. TSP-302

	Jurbarkas




Vadovaudamasi Lietuvos Respublikos vietos savivaldos įstatymo 15 straipsnio 2 dalies 
19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 2 dalies 3 punktu ir 4 dalimi ir Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Jurbarko rajono savivaldybės tarybos 2026 m. rugpjūčio 27 d. sprendimu Nr. T2-197 „Dėl Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos“, 10.4 papunkčiu ir 18 punktu, atsižvelgdama į viešosios įstaigos „Jurbarko socialinės paslaugos“ 2026 m. rugsėjo 9 d. raštą Nr. 2-1745 „Dėl Jurbarko rajono savivaldybei nuosavybės teise priklausančio turto perdavimo pagal patikėjimo sutartį“ Jurbarko rajono savivaldybės taryba n u s p r e n d ž i a:
1. Perduoti 20 metų laikotarpiui Jurbarko rajono savivaldybei nuosavybės teise priklausantį turtą, įsigytą įgyvendinant projektą „Socialinio būsto fondo ir apsaugoto būsto paslaugų plėtra Jurbarko rajono savivaldybėje“, valdyti, naudoti ir disponuoti juo patikėjimo teise pagal patikėjimo sutartį viešajai įstaigai „Jurbarko socialinės paslaugos“, juridinio asmens kodas 303557121: nekilnojamąjį turtą – 47,86 kv. m naudingojo ploto dviejų kambarių butą Nr. 7 su 7,34 kv. m. rūsiu, unikalus Nr. 9497-6000-2011:0037, gyvenamajame name, esančiame adresu: K. Donelaičio g. 30, Jurbarkas, kurio įsigijimo ir likutinė vertė – 60 000,00 Eur, nurodant finansavimo šaltinius: Europos Sąjungos struktūrinių fondų lėšos – 51 000,00 Eur, savivaldybės biudžeto lėšos – 9 000,00 Eur. Turtas perduodamas Lietuvos Respublikos vietos savivaldos įstatymo 6 straipsnio 12 punkte nurodytoms savivaldybės savarankiškosioms funkcijoms įgyvendinti.
2. Įgalioti Jurbarko rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį ir turto perdavimo–priėmimo aktą.
Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Kauno apygardos skyriui 
(A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.


	Savivaldybės meras
	




Derino: 
Vicemerė G. Lukošienė
Administracijos direktorė R. Vančienė
Teisės ir civilinės metrikacijos skyriaus vyr. specialistė R. Gadliauskienė 
Tarybos posėdžių sekretorė D. Dačkauskaitė
Dokumentų ir viešųjų ryšių skyriaus vyr. specialistas A. Gvildys
Infrastruktūros ir turto skyriaus vedėja J. Šeflerienė
Socialinės paramos skyriaus vedėja L. Gardauskienė











































Parengė Jolita Matulienė, tel. +370 615 35 781,  el. p.  jolita.matuliene@jurbarkas.lt


JURBARKO RAJONO SAVIVALDYBĖS ADMINISTRACIJOS
INFRASTRUKTŪROS IR TURTO SKYRIUS
AIŠKINAMASIS RAŠTAS
PRIE JURBARKO RAJONO SAVIVALDYBĖS TARYBOS SPRENDIMO „DĖL TURTO PERDAVIMO PATIKĖJIMO TEISE VIEŠAJAI ĮSTAIGAI „JURBARKO SOCIALINĖS PASLAUGOS“   PROJEKTO

2026 m. rugsėjo 10 d.
Jurbarkas

		1. Parengto projekto tikslai ir uždaviniai.

	Projekto tikslas – perduoti VšĮ „Jurbarko socialinės paslaugos“ 20 metų terminui Jurbarko rajono savivaldybei nuosavybės teise priklausantį nekilnojamąjį turtą – 47,86 kv. m naudingojo ploto su 7,34 kv. m rūsiu, dviejų kambarių butą Nr. 7, unikalus Nr. 9497-6000-2011:0037, esantį K. Donelaičio g. 30, Jurbarke, valdyti, naudoti ir disponuoti juo patikėjimo teise pagal turto patikėjimo sutartį.
Turtas įsigytas įgyvendinant projektą „Socialinio būsto fondo ir apsaugoto būsto paslaugų plėtra Jurbarko rajono savivaldybėje“ ir skirtas socialinio būsto bei apsaugoto būsto paslaugų teikimo tikslams įgyvendinti.

	2. Kaip šiuo metu yra sureguliuoti projekte aptarti klausimai.

	Vadovaujantis Jurbarko rajono savivaldybės tarybos 2026 m. birželio 25 d. sprendimu Nr. T2-170 „Dėl nekilnojamojo turto (buto) pirkimo Jurbarko rajono savivaldybės nuosavybėn“, butas nupirktas ir Nekilnojamojo turto registre įregistruotas Jurbarko rajono savivaldybės nuosavybės teise.
Šiuo metu turtas yra Jurbarko rajono savivaldybės nuosavybė, todėl, siekiant užtikrinti tinkamą jo valdymą, naudojimą ir disponavimą juo bei projekto „Socialinio būsto fondo ir apsaugoto būsto paslaugų plėtra Jurbarko rajono savivaldybėje“ tikslų įgyvendinimą, turtą tikslinga perduoti VšĮ „Jurbarko socialinės paslaugos“ patikėjimo teise pagal turto patikėjimo sutartį.

	3. Kokių pozityvių rezultatų laukiama.

	Priėmus sprendimą, bus užtikrintas tinkamas ir racionalus Jurbarko rajono savivaldybei nuosavybės teise priklausančio turto valdymas, naudojimas ir disponavimas juo, perduodant turtą VšĮ „Jurbarko socialinės paslaugos“ patikėjimo teise. Turtas bus naudojamas pagal paskirtį ir projekto „Socialinio būsto fondo ir apsaugoto būsto paslaugų plėtra Jurbarko rajono savivaldybėje“ tikslams įgyvendinti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamų priimto sprendimo pasekmių nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašas, Jurbarko rajono savivaldybės tarybos 2026 m. birželio 25 d. sprendimas Nr. T2-170. Priėmus teikiamą projektą, kitų galiojančių teisės aktų keisti ar panaikinti nereikės.

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Negauta

	7. Ar reikalingas projekto antikorupcinis vertinimas.
Individualaus pobūdžio teisės aktams antikorupcinis vertinimas nereikalingas

	8. Projekto iniciatorius, autorius ar autorių grupė.

	Infrastruktūros ir turto skyrius

	9. Kiti, autorių nuomone, reikalingi pagrindimai ir paaiškinimai.
Nėra

	10. Sprendimas įteikiamas (kam ir kiek egz.).

	Rengėjai, buhalterijai ir VšĮ „Jurbarko socialinės paslaugos“ per DBSIS






Parengė Jolita Matulienė
